PADOMES REZOLŪCIJAI

(2009. gada 16. marts)

par ES Muitas rīcības plānu 2009.–2012. gadam, lai apkarotu intelektuālā īpašuma tiesību pārkāpumus

(2009/C 71/01)

EIROPAS SAVIENĪBAS PADOME,

ŅEMOT VĒRĀ

ŅEMOT VĒRĀ

ATBALSTA

AICINA

(1) Komisijas paziņojums Eiropadomei “Stratēģiskais ziņojums par Lisabonas izaugsmes un nodarbinātības atjaunoto stratēģiju — jaunā cikla uzsākšana (2008–2010) — Pārmaiņu tempa saglabāšana” COM(2007) 803 galīgā redakcija.

PIELIKUMS

ES Muitas rīcības plāns 2009.–2012. gadam, lai apkarotu intelektuālā īpašuma tiesību pārkāpumus

Ievads

Komisija un dalībvalstis pārskatīja ES pasākumus saistībā ar muitas darbu intelektuālā īpašuma tiesību (IĪT) piemērošanas jomā, kas veikti muitas rīcības plāna par viltošanas apkarošanu (1) iepriekšējā laikposmā no 2005. līdz 2008. gadam. Tika secināts, ka Padomes Regulas 1383/2003 īstenošana un minētā rīcības plāna pasākumi ir palīdzējuši veiksmīgi risināt viltotu preču tirdzniecības problēmu. Komisijas publicētā gadskārtējā statistika atspoguļoja muitas darbības pieaugumu, kā arī lielāku sadarbību ar tiesību turētājiem.

Tomēr tika atzīts, ka palielinās konfiscēto izstrādājumu dažādība un ka jaunas tendences, kā, piemēram, sīksūtījumu imports, izmantojot tirdzniecību internetā, liecina — ir vajadzīgi turpmāki pasākumi un nav iemesla ieslīgt bezrūpībā. Tika uzsvērts, ka ir jāreaģē uz šo aizvien lielāko problēmu, jo viltotu preču tirdzniecība rada patiesu apdraudējumu pilsoņiem un visai sabiedrībai.

Komisija uzskata, ka muitas iestādēm ir jāturpina centieni aizsargāt pilsoņu ekonomiskās intereses un veselība, un drošība, un tika ieteikts turpmākas rīcības plāns. Tādā plānā būtu jāiekļauj galvenās jomas, uz ko attiecas iepriekšējais plāns, proti — likumdošana, operatīvās spējas, rūpniecības sadarbība, starptautiska sadarbība un saziņa. Jaunajā plānā būtu jāņem vērā attiecīgas pārmaiņas muitas jomā, piemēram, atjauninātais Kopienas Muitas kodekss, kā arī ārēji apstākļi, tostarp tirdzniecības izplatības pieaugums internetā. Jaunajā ES rīcības plānā īpaši būtu jāpievēršas tam, lai

— uzlabotu un vajadzības gadījumā grozītu spēkā esošos tiesību aktus intelektuālā īpašuma tiesību jomā;

— panāktu labāku sadarbību ar tiesību turētājiem;

— stiprinātu operatīvu sadarbību starp ES muitas iestādēm un trešām valstīm;

— attīstītu turpmāku starptautisku sadarbību IĪT piemērošanas jomā;

— uzlabotu publicitāti un informētību, kā arī

— risinātu problēmu, ko rada tirdzniecība internetā, un nodrošinātu attiecīgas mācības muitas ierēdņiem.

Jaunajā plānā būtu jāpievērš uzmanība arī citām jaunām tendencēm un veidiem, ar ko pasaules mēroga tirdzniecības globalizācijas rezultātā izplata sabiedrībai bīstamas viltotas preces, un būtu jāņem vērā arvien lielākā organizētās noziedzības iesaiste.

Dalībvalstis un Komisija cieši sadarbojās vairākos jautājumos, kas saistīti ar pašreizējās muitas darbības sistēmas izskatīšanu IĪT piemērošanas jomā. Visas dalībvalstis norādīja, ka tās uzskata IĪT aizsardzību par neapšaubāmu prioritāti, un pēc daudzu valstu domām, lai panāktu efektīvāku muitas darbību IĪT jomā, būtu jāizveido un jāsāk izmantot kopīga informācijas datubāze, kas satur apstiprinātus pieprasījumus rīkoties.

Padome savā Rezolūcijā (2008. gada 25. septembris) par visaptverošu Eiropas mēroga plānu cīņai pret viltošanu un pirātismu aicināja Komisiju un dalībvalstis iesniegt jaunu muitas plānu par viltošanas apkarošanu 2009.–2012. gadā.

Secinājumi, kas izriet no Augsta līmeņa semināra par viltošanas apkarošanu

Muitas darbības IĪT piemērošanas jomā izskatīšana kulmināciju sasniedza Augsta līmeņa seminārā, ko organizēja Parīzē 2008. gada 25. un 26. novembrī — Francijas prezidentūras beigu posmā.

Semināra mērķis bija apsvērt, kā muita iesaistās viltošanas apkarošanā. Dalībvalstu muitas iestāžu ģenerāldirektori un Komisija secināja, ka topošajā muitas rīcības plānā būtu jārisina četras galvenās problēmas, ko izraisa viltošana:

1. Bīstamas viltotas preces

Rīkojot ES mēroga informācijas kampaņas, kurās varētu iesaistīties arī muita, būtu jāinformē patērētāji par viltotu preču radītām, reizēm smagām, sekām. Vajadzības gadījumā būtu jāizdara izmaiņas gan Kopienas, gan valstu tiesību aktos un procedūrās, lai stiprinātu muitas spējas pārtvert viltotas preces. Īpaši būtu jāpievēršas tam, lai saskaņotu pasākumus attiecībā uz vienkāršotām procedūrām un nelieliem daudzumiem neatļautu preču.

2. Organizētā noziedzība

Eiropas Novērošanas centrs, kurā muitas iestādes varētu sniegt nozīmīgu ieguldījumu un apmainīties ar labāko praksi, dotu iespēju regulāri novērtēt un analizēt ar viltošanu saistītas organizētās noziedzības pieaugumu. Būtu jāstiprina iesaistīto pušu sadarbība, izstrādājot elektroniskas informācijas apmaiņas sistēmas. Ir nepieciešama riska analīze Kopienas mērogā un tā būtu jāpilnveido, izmantojot pastāvošos mehānismus. Tiks izstrādāti kopīgi Eiropas muitas pasākumi, pievēršoties konkrētu nozaru jautājumiem. Tiks stiprināta būtiski svarīgā muitas un rūpniecības partnerība.

3. Viltošanas globalizācija

Ar Ķīnu kopīgs muitas rīcības plāns, ko ir izstrādājuši Komisijas dienesti, dotu iespēju viltošanas apkarošanas nolūkā savstarpēji sniegt informāciju un veikt ierēdņu apmaiņu. Dalībvalstis un Komisija turpinās strādāt, lai pašreizējās sarunās par ierosināto nolīgumu par viltotu preču tirdzniecības apkarošanu (Anti-counterfeiting trade agreement — ACTA) pieņemtu iedarbīgus pārrobežu izpildes pasākumus. Ar galvenajām partnervalstīm stiprinās starptautisku sadarbību informācijas apmaiņas un kopīgu operāciju jomā.

4. Viltojumu tirdzniecība internetā

Visām dalībvalstīm būtu rūpīgi jāizpēta tirdzniecība, kas notiek internetā, un jāinformē par “labāko praksi”. Ar interneta platformām un finanšu iestādēm, kas iesaistītas tiešsaistē veiktos maksājumos, tiks organizēti semināri un darba grupas, lai noslēgtu saprašanās memorandus un dalītos pieredzē par to, kā pārraudzīt un atklāt profesionālus viltojumu pārdevējus.

ES Muitas rīcības plāns 2009.–2012. gadam, lai apkarotu intelektuālā īpašuma tiesību pārkāpumus

Ir atzīts, ka pastāv apstākļi, kas ietekmē muitas darbu un efektivitāti, kuros muitas pārvaldes ir vismaz daļēji atkarīgas no notikumiem citās politikas nozarēs, īpaši no tiesību aktu saskaņošanas intelektuālā īpašuma tiesību jomā, kā arī no sankcijām, ko piemēro par tādu preču tirdzniecību, ar ko pārkāpj IĪT. Turklāt ir jāpastiprina sadarbība ar pārējām valstu tiesībaizsardzības iestādēm. Minētās prasības var īstenot, ja dalībvalstis atzīst viltošanas radīto apdraudējumu un ir kopīgi ieinteresētas to koordinēti un saskaņoti apkarot. Turklāt jaunu ES rīcības plānu katra dalībvalsts varētu viegli izmantot kā piemērotu pamatu, lai izstrādātu valsts rīcības plānu ar mērķi apkarot IĪT pārkāpumus.

Ir arī norādīts — lai apkarotu viltotu preču tirdzniecību, Komisijai un dalībvalstu muitas pārvaldēm ir jāsniedz nozīmīgs ieguldījums Eiropas Viltošanas apkarošanas novērošanas centrā. Kad novērošanas centrs būs izveidots, tas būtu attiecīgi jāinformē par muitas darbību, kas saistīta ar IĪT pārrobežu izpildi.

Pārskatīšanas mehānisms

Komisija arī secināja, ka būtu jāizveido pārskatīšanas mehānisms, ar ko pārraudzītu plānā paredzēto pasākumu īstenošanu. Tādēļ Komisija sadarbībā ar Padomes prezidentvalsti katra rīcības plāna gada beigās sniegs pārskatu. Rīcības plāna pēdējā gadā Komisija kopā ar dalībvalstīm sagatavos sīkāku ziņojumu.

Nobeigums

Pielikumā ir izklāstīts ES Muitas rīcības plāns 2009.–2012. gadam, lai apkarotu intelektuālā īpašuma tiesību pārkāpumus, un ar to atbild uz Padomes aicinājumu, paredzot plašas muitas darbības ar mērķi apkarot tādu preču tirdzniecību, ar ko pārkāpj IĪT.

(1) Šajā dokumentā termins “viltošana” ir izmantots kā vispārējs jēdziens attiecībā uz intelektuālā īpašuma tiesību pārkāpumiem saskaņā ar Padomes Regulu Nr. 1383/2003.